2009. gads Latvijā

Šajā lapā ir apkopoti 2009. gada notikumi Latvijā.

 Valsts amatpersonas 
 Amats Persona PiezīmesLatvijas Valsts prezidents Valdis ZatlersMinistru prezidents Ivars Godmanis (līdz ) Godmaņa Ministru kabinets Valdis Dombrovskis (no ) Dombrovska Ministru kabinets9. Saeimas priekšsēdētājs Gundars Daudze

 Gada simboli Latvijas dabā 

 Notikumi 
 Janvāris 
 1. janvāris — tika palielināts pievienotās vērtības nodoklis (PVN) no 18% uz 21%, tā samazinātā likme no 5% līdz 10%, iedzīvotāju ienākuma nodokļa likme samazināta no 25% līdz 23%.
 1. janvāris — tika likvidēti īpašu uzdevumu ministru sekretariāti integrācijas lietās un ES finanšu pārvaldes lietās.
 12. janvāris — No amata atkāpās kultūras ministre Helēna Demakova.Helēna Demakova atkāpjas no amata Apollo 
 13. janvāris — Doma laukumā notika protesta mītiņš par Saeimas atlaišanu un pret esošo ekonomisko situāciju Latvijā, kurā piedalījās aptuveni 10 000 cilvēku un kurš tā beigās pārauga grautiņos. Saeimas ēkai un citām tuvumā esošajām ēkām tika izsisti logi, demolēti veikali un apgāztas policijas automašīnas. 29 cilvēki, tajā skaitā policisti, ievainoti. 126 personas tika aizturētas.Nekārtības Vecrīgā tvnet.lv Nekārtības vecrīgā, cietušo un aizturēto skaits  tvnet.lv 
 14. janvāris — Rīgas Fondu birža nomainot savu 15 gadus lietoto nosaukumu uz NASDAQ OMX Riga pilnīgi oficiāli iekļāvās pasaulē vadošajā biržu grupā NASDAQ OMX.
 15. janvāris — tika izsludināti Ministru kabineta noteikumi "Noteikumi par līgumu starp Latvijas Republikas valdību un Eiropas Kosmosa aģentūru par sadarbību kosmosa jomā miermīlīgiem mērķiem", Latvijas dalībai Eiropas Kosmosa aģentūrā sadarbības valsts statusā. 
 19. janvāris — Latvijas Televīzija paziņoja, ka pateicoties Narvesen un Latvijas Krājbankas atbalstam, Latvija šogad tomēr piedalīsies 2009. gada Eirovīzijas dziesmu konkursā, kas notiks Maskavā.Latvija šogad tomēr piedalīsies Eirovīzijā.  eirovizija.lv 
 20. janvāris — no amata atkāpās Latvijas Radio ģenerāldirektors Aigars Semēvics, kura vietā uz laiku tika iecelts Dzintris Kolāts.No amata atkāpjas Latvijas Radio ģenerāldirektors Semēvics.  tvnet.lv 
 27. janvāris — visā Latvijā notika lauksaimnieku protesta akcija.Zemnieku traktori bija atbraukuši līdz Rīgai tvnet.lv, 

 Februāris 
 1. februāris — stājās spēkā akcīzes nodokļa likmju palielinājums.
 2. februāris — kā protests pret nepietiekamo finansējumu, nepilnu stundu, no 7 līdz 8 rītā, tika pārtraukti raidījumi visos četros Latvijas radio kanālos, kā arī Radio NABA.Latvijas Radio ēterā “klusuma” vairs nebūšot diena.lv 
 3. februāris — Rīgā notika vērienīga lauksaimnieku protesta akcija. Daļēji vai pilnībā tika bloķētas galvaspilsētas ielas un traucēta satiksme uz Rīgas apvedceļa.Zemnieki Rīgā bloķējuši Maskavas ielu; apturēta arī sabiedriskā transporta kustība tvnet.lv  Pie Ministru kabineta tika nogādāts simbolisks zārks ar govju galvām.Zārks jau pie Ministru kabineta; Zivtiņš personiski regulē kustību tvnet.lv  Rezultātā lauksaimniecības ministrs Mārtiņš Roze paziņoja par atkāpšanos.Roze šovakar demisionēs tvnet.lv 
 7. februāris — Igaunijā, ap 4 no rīta, Valga—Tartu 40. kilometrā nobrauca no ceļa un apgāzās autobuss ar 32 makšķerniekiem no Latvijas. Divi cilvēki ceļu satiksmes negadījumā gāja bojā, bet 14 pasažieri avārijā guva dažādas pakāpes miesas bojājumus.Igaunijā turpina ārstēties viens avārijā cietušais makšķernieks, tvnet.lv, 
 9. februāris — jūrā pie Salacgrīvas, ap plkst. 6.30 no rīta, uz sēkļa uzskrējis Kiprā reģistrēts kravas kuģis "Reymar", kas veda koku kravu. Kuģī Salacgrīvas ostā bija iekrauta papīrmalka un tas bija ceļā uz Somiju. Ejot ārā no ostas, kuģis novirzījies uz kanāla malu un to aizķēra.Uz sēkļa uzskrējis tirdzniecības kuģis, tvnet.lv,  Vēlāk tas tika novilkts no sēkļa.
 17. februāris — netālu no Bornholmas salas Dānijas teritoriālajos ūdeņos Baltijas jūrā nogrima Latvijas zvejas kuģis "Unora". Četri kuģa apkalpes locekļi tika izglābti, bet divi tiek uzskatīti par bez vēsts pazudušiem.Latvijas zvejas kuģis 'Unora' nogrimis, ceļot ārā tīklus un strauji sasveroties, delfi.lv, 
 20. februāris — demisionēja Ministru prezidents Ivars Godmanis.Godmanis atkāpjās, delfi.lv, 
 26. februāris — Valsts prezidents Valdis Zatlers paziņoja, ka par premjerministra amata kandidātu nominē eiroparlamentārieti Valdi Dombrovski no partijas Jaunais Laiks.Zatlers nominē Dombrovski, tvnet.lv, 
 28. februāris — notika konkursa Eirodziesma 2009 fināls, kurā uzvarēja Intars Busulis ar dziesmu "Sastrēgums".Eirodziesmas-2009 finālā uzvar Intars Busulis , eirovizija.lv, 

 Marts 
 12. marts — Saeima nobalsoja par Normunda Vilnīša iecelšanu Korupcijas novēršanas un apkarošanas biroja (KNAB) priekšnieka amatā.Saeima ieceļ Vilnīti KNAB priekšnieka amatā papildināts, tvnet.lv, 
 12. marts — Saeima apstiprināja Valda Dombrovska (JL) veidoto valdību Par Dombrovska valdības apstiprināšanu balsoja 67 Saeimas deputāti, pret — 21.Apstiprina jauno valdību , tvnet.lv, 
 31. marts — Rīgā tika atvērts viens no lielākajiem tirdzniecības centriem "Rīga Plaza".

 Aprīlis 
 2. aprīlis — Skolotāju protesta gājienā Rīgā sapulcējās aptuveni 10 000 cilvēku. Protesta gājienu atbalstīja ne tikai izglītības un zinātnes ministre Tatjana Koķe (ZZS), bet arī vairākas organizācijas, kuras aicināja savus biedrus tajā piedalīties. Saistībā ar skolotāju protesta akciju Rīgas centrā bija vērojami plaši satiksmes sastrēgumi.Rīgas ielās 10 000 protestējošu pedagogu, tvnet.lv, Rīgas centrā plaši sastrēgumi; ievērojami kavējas sabiedriskais transports, tvnet.lv, 
 18. aprīlis — visā Latvijā notika lielā talka, kurā piedalījās vairāk nekā 110 000 brīvprātīgo, savācot ap 340 tūkstošiem 60 litru ietilpīgo maisu ar atkritumiem.
 27. aprīlis — Šveicē notiekošajā pasaules hokeja čempionātā C apakšgrupā otrās kārtas spēli aizvadīja Latvijas valstsvienība, kas pēcspēles metienu sērijā ar 3:2 izcīnīja vēsturisku uzvaru pār Zviedrijas izlasi.Vēsturiska uzvara pār Zviedriju, tvnet.lv, 

 Maijs 
 1. maijs — Starptautiskajā operācijā Afganistānā kaujas laikā agri no rīta gāja bojā divi Latvijas karavīri — seržants Voldemārs Anševics un dižkareivis Andrejs Merkuševs un divi tika ievainoti.Kaujā Afganistānā gājuši bojā divi Latvijas karavīri, tvnet.lv, 
 8. maijs — līnijā Rīga—Stokholma prāmja M/S Regina Baltica vietā sāka kursēt M/S Romantika, kopīgi ar prāmi M/S Silja Festival turpinot nodrošināt ikdienas satiksmi starp Rīgu un Stokholmu. Pirms tam M/S Romantika kursēja maršrutā starp Tallinu un Stokholmu.Romantika maršrutā Rīga — Stokholma, diena.lv, 
 17. maijs — notika ikgadējais Rīgas maratons, kurā piedalījās 8593 dalībnieki, kas bija par 3300 vairāk nekā 2008. gadā."Nordea" Rīgas maratonā skrējienu uzsākuši 8593 dalībnieki, tvnet.lv, 
 20. maijs — Latvijas pastāvīgajā pārstāvniecībā ANO Ņujorkā tika nodibinātas Latvijas Republikas un Surinamas Republikas diplomātiskās attiecības.Latvija nodibina diplomātiskās attiecības ar Surinamu, nra.lv, 

 Jūnijs 
 6. jūnijs — notika pašvaldību un Eiropas Parlamenta deputātu vēlēšanas.
 7. jūnijs — Rīga, Liepājā un Valmierā sākās 2009. gada Eiropas čempionāts basketbolā sievietēm.
 18. jūnijs — Rīgā, Esplanādē notika tautas manifestācija "Par Latviju. Pret netaisnību" pieprasot tūlītēju valdības un valdībā esošo partiju atkāpšanos no Valsts pārvaldes. Izskanēja informācija, ka notiks mēģinājumi bloķēt satiksmi Rīgā, tomēr tie nepiepildījās. Dažādu formu protesta akcijas notika arī Latvijas reģionos — Valmierā, Jelgavā, Liepājā un Daugavpilī.LBAS manifestÄ cija notiks 18.jÅ«nijÄ EsplanÄ dÄ“18. jūnijā protestēs Esplanādē — Ziņas — Skatiens
 23. jūnijs — Latvijā laboratoriski tika apstiprināts pirmais vīrusa A (H1N1), jeb tā dēvētās "Cūku gripas" gadījums.papildināta - Latvijā pirmais saslimšanas gadījums ar jauno gripas vīrusu, diena.lv, 

 Jūlijs 
 1. jūlijs — stājās spēkā Latvijas jaunais administratīvais iedalījums.
 10. jūlijs — Latvijā oficiāli tika apstiprināts otrais saslimšanas gadījums ar vīrusu A (H1N1).
 11. jūlijs — oficiāli tika apstiprināti vēl divi saslimšanas gadījums ar vīrusu A (H1N1). Saslimušo skaits Latvijā sasniedza jau 4 cilvēkus.
 17.—18. jūlijs — trešo reizi Salacgrīvā notika mūzikas un mākslas festivāls Positivus."Positivus festivāls" pulcē ļoti daudz apmeklētāju , tvnet.lv, 
 23. jūlijs — Latvija noslēdza Sadarbības līgumu ar Eiropas Kosmosa aģentūru.Par Latvijas Republikas valdības un Eiropas Kosmosa aģentūras līgumu par sadarbību kosmosa jomā miermīlīgiem mērķiem Ministru kabineta noteikumi Nr.410, 2009-05-05Latvija sadarbosies ar Eiropas Kosmosa aģentūru delfi.lv 2009-07-23
 27. jūlijs — Latvijā, Ziemeļkurzemē plkst. 19:48 tika konstatēta zemestrīce kuras stiprums sasniedza 3,4 balles pēc Rihtera skalas. Tās epicentrs bija Baltijas jūrā aptuveni 41 km no Slīteres bākas, apmēram 15 kilometru dziļumā.Pirmā zemestrīce Latvijā, la.lv, 
 28. jūlijs—2. augusts — norisinājās gadskārtējais jauno izpildītāju konkurss Jaunais Vilnis.
 31. jūlijs — oficiāli sāka iPhone 3GS tirdzniecību Latvijā.31. jūlijā sāks iPhone 3Gs tirdzniecību Latvijā, tvnet.lv, 

 Augusts 
 3. augusts — Kurzemē novērota pirmā zemestrīce, kuras epicentrs atrodas Latvijas teritorijā. Tā bijusi apmēram 3,4 balles stipra.Latvijā notikusi zemestrīce ar epicentru Kurzemē  Apollo.lv,  
 21.—23. augusts — Rīgā plaši tika svinēti pilsētas svētki.
 23. augusts — notika piemiņas skrējiens Baltijas ceļa 20. gadadienai — Sirdspuksti Baltijai.

 Septembris 
 2. septembris — netālu no Līvāniem ap plkst. 19.30 avarēja pasažieru vilciens Daugavpils—Rīga. Pasažieru vilciena trešajā vagonā ietriecies ekskavators. No gūtajiem ievainojumiem bojā gāja kāda 28 gadus veca sieviete.Pie Līvāniem avarējis pasažieru vilciens Daugavpils-Rīga papildināta plkst. 9.30; tvnet.lv, 
 9. septembris — Latvijā plkst. 11.31 tika konstatēta zemestrīce kuras stiprums sasniedza 2,7 balles pēc Rihtera skalas. Tās epicentrs bija septiņus kilometrus no Salaspils, ne vairāk kā 40 kilometru dziļumā.Otrā zemestrīce Latvijā, Delfi.lv, 
 18. septembris — Aizsardzības ministrs Imants Lieģis apstiprināja informāciju, ka iepriekšējā nedēļā NATO iznīcinātāji pie Latvijas gaisa telpas eskortējuši pārāk tuvu pielidojušu Krievijas kara lidmašīnu. Šī bija pirmā reize, kad NATO lidmašīnas veikušas šādu uzdevumu.NATO spēki eskortējuši Baltijai pārāk tuvu pielidojušu Krievijas kara lidmašīnu, tvnet.lv, 

 Oktobris 
 7. oktobris — Rīgā oficiāli tika atklāts gājēju tunelis zem Emīlijas Benjamiņas ielas, kas savieno universālveikalu "Stockmann" ar tuneļu sistēmu zem Stacijas laukuma.Rīgas vicemērs atklāj gājēju tuneli zem Gogoļa ielas; apollo.lv, 
 20. oktobris — Latvijas Televīzijas un uzņēmums "Lattelecom" parakstīja vienošanos, ka jau no 2010. gada 1. marta kanāls LTV7 pārtrauks analogo pārraidi un pilnībā pāries uz digitālo televīzijas apraidi.LTV7 analogajā apraidē nebūs jau no 1. marta, tvnet.lv, 
 25. oktobris — Masu medijos izplatījās informācija, ka Mazsalacas novadā ir nokritis meteorīts, izveidojot aptuveni 20 metrus platu un 10 metrus dziļu krāteri. Meteorīts esot nokritis netālu no mājām "Kundrati". VUGD izsaukums tika saņēmts ap plkst. 17:30. LTV raidījumā "Panorāma" tika intervēts kāds aculiecinieks, kurš stāstīja, ka meteorīts krītot radījis lidmašīnas pikēšanai līdzīgu troksni. Aculiecinieks redzējis, ka neliels ugunīgs objekts ielidojis mežā un pēc tam bijis redzams uguns stabs.Mazsalacā nokritis meteorīts, izveidojot desmit metrus dziļu krāteri, tvnet.lv, Mazsalacā nokritis meteorīts, izveidojot desmit metrus dziļu krāteri, diena.lv, Aculiecinieks: meteorīts nokrita zibenīgi, atgādinot krītošu , apollo.lv,  Nākamajā dienā tika izplatīta informācija, ka Mazsalacas "meteorīts" bija mobilo sakaru operatora "Tele2" atbalstīts inscenējums.Mazsalacas "meteorīts" bija inscenēta ciniska akcija papildināts , tvnet.lv, 

 Novembris 
 7. novembris — Neilgi pirms pusnakts Rīgā, Latgales apkaimē, Jēkabpils ielā izcēlies ugunsgrēks kādā trīsstāvu dzīvojamā mājā ar mansardu, kurā gājuši bojā septiņi cilvēki — četras sievietes un trīs vīrieši.Ugunsgrēkā Rīgā iet bojā septiņi cilvēki, tvnet.lv, 
 9. novembris — Latvijā tika reģistrēts pirmais nāves gadījums ar A (H1N1) jeb tā dēvētās Cūku gripas vīrusu.Latvijā pirmais no cūku gripas mirušais cilvēks, tvnet.lv, 
 28. novembris — plkst. 11.00 satiksmei tika slēgts esošais Slāvu pārvads pār dzelzceļu, satiksmi novirzot uz jaunuzbūvēto pārvadu, kas ietilpst Dienvidu tilta būvniecības otrajā kārtā.
 30. novembris — auto protests "Apkārt Vecrīgai" pret transportlīdzekļa nodevas paaugstināšanu.
 Miruši 
 Janvāris 
 4. janvāris — Andris Makovskis, aktieris (dzimis 1966. gadā)Andris Makovskis 1966.26.IX — 2009.4. I, Liene Jakovļeva, Dailes teātris, raksts Diena.lv 
 4. janvāris — Arvīds Cepurītis, Leļļu teātra režisors (dzimis 1929. gadā)Mūžībā aizgājis Leļļu teātra režisors Arvīds Cepurītis, DELFI 
 12. janvāris — Kārlis Sebris, aktieris (dzimis 1914. gadā)http://www.tvnet.lv/izklaide/culture/izrades/article.php?id=536852
 29. janvāris — Aloizs Tumiņš, bokseris — Eiropas čempions un vicečempions (dzimis 1938. gadā)Miris leģendārais Aloizs Tumiņš, sportacentrs.com

 Februāris 
 9. februāris — Gunārs Preinebrgs, veterinārmediķis, pasniedzējs un politiķis (dzimis 1931. gadā)
 14. februāris — Modris Ģelzis, arhitekts (dzimis 1929. gadā) Miris Modris Ģelzis , a4d.lv, 

 Marts 
 18. marts — Boriss Infantjevs, krievu literatūrzinātnieks (dzimis 1921. gadā)Памяти Бориса Федоровича Инфантьева 
 25. marts — Viktors Tenisons, sabiedriskais darvinieks, bija Tautas Saeimas deputāts (dzimis 1917. gadā)

 Maijs 
 10. maijs — Gunārs Rozenbergs, mūziķis, trompetists, komponists, dziesmu aranžētājs un diriģents (dzimis 1947. gadā)
 18. maijs — Alfrēds Porietis, virsnieks, pēdējais Augstākās kara skolas absolvents (dzimis 1909. gadā) Mūžībā aizgājis vecākais Latvijas armijas virsnieks Alfrēds Porietis

 Jūnijs 

 3. jūnijs — Adīna Ķirškalne, latviešu skolotāja, sabiedriska darbiniece, dzejniece (dzimusi 1915. gadā)

 Jūlijs 
 10. jūlijs — Voldemārs Ketners, elektronisko iekārtu konstruktors (dzimis 1949. gadā)
 28. jūlijs — Vaida Villeruša, ārste, novadpētniece un sabiedriskā darbiniece (dzimusi 1930. gadā)

 Augusts 
 20. augusts — Genādijs Šitiks, futbolists, treneris (dzimis 1958. gadā) Pēkšņā nāvē miris Latvijas U-21 futbola izlases galvenais treneris Genādijs Šitiks
 28. augusts — Vilis Ķimelis, aktieris (dzimis 1911. gadā)

 Novembris 
 8. novembris — Ēriks Mesters, teologs, Latvijas evaņģēliski luteriskās baznīcas arhibīskaps (dzimis 1926. gadā)
 20. novembris — Aleksandrs Bugajevs, Latvijas krievu dekoratīvās mākslas mākslinieks un interjerists (dzimis 1937. gadā)

 Decembris 
 19. decembris — Andris Bergmanis, dzejnieks (dzimis 1945. gadā) Uz ielas nosalis dzejnieks Andris Bergmanis

 Skatīt arī 
 2009. gads
 2009. gada laikapstākļi Latvijā
 2009. gads Latvijas mūzikā
 Latvija
 Latvijas vēsture
 Latvijas klimats

 Atsauces 

Latvija

Kategorija:Notikumi Latvijā pēc gada